Document ID: 32007R0321

KOMMISSIONENS FORORDNING (EF) Nr. 321/2007
af 23. marts 2007
om ændring af forordning (EØF) nr. 396/92 om tarifering af visse varer i den kombinerede nomenklatur
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
ud fra følgende betragtninger:
(1)
I varepost 4 i bilaget til Kommissionens forordning (EØF) nr. 396/92 (2) er visse køretøjer med forstærket lad med hydraulisk tippe- og vippeanordning blevet tariferet under KN-kode 8704 31 91 i den kombinerede nomenklatur. Ifølge samme varepost udelukker den komplicerede konstruktion af ladet, der både kan tippe og vippe, tarifering af køretøjet som en dumper under KN-kode 8704 10.
(2)
De Europæiske Fællesskabers Domstol vedtog med sin afgørelse i sag C-396/02 (3), at et køretøj med tippelad, der er forsynet med en kompliceret, mangesidig og præcis tippefunktion, ikke er udelukket fra tarifering som en dumper i position 8704 10 i den kombinerede nomenklatur.
(3)
Da tariferingen i forordning (EØF) nr. 396/92 ikke er i overensstemmelse med nævnte domstolsafgørelse, bør forordningen ændres, for så vidt som den i varepost 4 tariferer køretøjer med hydraulisk tippeanordning under KN-kode 8704 31. Derfor bør varepost 4 udgå med virkning fra 10. marts 1992.
(4)
Foranstaltningerne i denne forordning er i overensstemmelse med udtalelse fra Toldkodeksudvalget -
UDSTEDT FØLGENDE FORORDNING:
Artikel 1
Varepost 4 i bilaget til forordning (EØF) nr. 396/92 udgår.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Den anvendes fra den 10. marts 1992.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. marts 2007.

Labels: 7
3
8